Tuis » 4 maniere om jou hond se allergieë te verlig
Hoe jy jou hond se gejeuk kan verlig
Dis nie net mense wat met allergieë sukkel nie – jou hond kan ook allergieprobleme hê! Dieselfde stuifmeel en huisstof wat allergiese reaksies in mense veroorsaak, veroorsaak dikwels allergiese dermatitis in honde.
Wat is allergiese dermatitis?
Allergiese dermatitis is ’n ontsteking van die vel. Dit kan deur baie dinge veroorsaak word, maar ongeag die bron, die eindresultaat kan ’n gelek, gekrap en selfs haarverlies wees, en beslis ongemak vir jou hond veroorsaak. Dink jy jou hond kan dalk allergiese dermatitis hê? Hier is vier maniere waarop jy kan help:
1. Besoek ’n veearts
Neem jou hond veearts toe. Hy of sy kan op ’n paar maniere help om jou hond se allergie te hanteer, waaronder inspuitings, mondelikse medikasie, voedingsbeheer, topikale sjampoes, dippe, salwe en omgewingsbehandelings.
2. Hou by die voorgeskrewe medikasie
Volg die sorg- en aktiwiteitsinstruksies noukeurig as jou veearts ’n biopsie gedoen of medikasie vir jou hond voorgeskryf het. As jy jou hond by die huis behandel, gee hom skoon of selfs gedistilleerde water.
3. Gebruik ’n omgewingsproei of fumigeerder
Gebruik omgewingsproeie en fumigeerders net soos aangedui. En hou jou hond goed dop vir tekens dat die toestand terugkeer.
4. Kontak jou veearts
Moenie huiwer om jou veearts te skakel as vrae of probleme ontstaan nie. Voeding kan ’n groot rol in jou hond se allergiese reaksies speel. Vra jou veearts oor Hill’s Prescription Diet Derm Defense met HistaGuard-kompleks vir honde. Hierdie fantastiese produk is geformuleer om tekens van omgewingsallergieë te verminder deur die interne allergiese respons te ontwrig en toekomstige episodes te keer.
Ander faktore, soos hartwurms, vlooie en bosluise, kan ook ’n gesondheidsgevaar inhou. Hartwurms kan dodelik wees, maar dit kan ook voorkom word. Raadpleeg jou veearts oor hoe om te keer dat jou hond hartwurms kry. Hy of sy kan ’n voorsorgmiddel teen hartwurms voorskryf en die gepaste toetse en voorkomingskedule vir jou hond aanbeveel.
Vlooibeheer kan baie doeltreffend wees om vlooie uit te wis as jou hond buite toegelaat word. Vlooibeheer vereis dat die lewensiklus van die vlooi beheer word. Daar is baie nuwe, hoogs doeltreffende topikale of mondelikse produkte beskikbaar en jou veearts kan iets aanbeveel wat die geskikste vir jou hond en huishouding sal wees. Hy of sy kan ook sproeie of fumigeerders aanbeveel.
Bosluise versprei siektes soos Lyme-siekte, Rocky Mountain-koors en ehrlichiose. Bekyk jou hond in die bosluisseisoen daagliks vir bosluise. Vinnige verwydering kan die verspreiding van siektes keer wat met bosluise verband hou. (Dra altyd handskoene wanneer jy bosluise verwyder.) Hou jou hond weg van lang gras en bosse. As jou veearts voel jou hond loop die gevaar om ’n siekte te kry, kan hy of sy teen Lyme-siekte inent en doeltreffende bosluisbeheerprodukte aanbeveel.
Besoek www.hillspet.co.za vir nog inligting. Volg @HillsPetSA op Twitter, @HillsPetZA op Facebook en @HillsPetFoodSA op Instagram.